armvectores/hy_wikipedia_2023 huggingface dataset:
Վարձու մարդասպանները

«Վարձու մարդասպանները» (անգլ.՝ Killers), 2010 թվականի ամերիկյան կինոկատակերգություն է։ Գլխավոր դերերում խաղում են Էշթոն Քաթչերը և  Քեթրին Հեյգլը։ Մինչև 13 տարեկան երեխաներին, չի թույլատրվում ֆիլմը դիտել։
Ֆիլմի կարգախոսն է՝ «Նրանց իդեալական ամուսնությունը կարող են փրկել միայն . . . »։


== Սյուժե ==
Սփենսերը (Էշթոն Քաթչեր) պրոֆեսիոնալ մարդասպան է, ով կատարում է բարդ, հատկանշական առաջադրանքներ։ Մի անգամ, նա Նիցցայում հանդիպում է Ջենին (Քեթրին Հեյգլ), ում համար էլ թողնում է իր վարձու մարդասպանի գործը, և պատրաստվում է ամուսնանալ։ Բայց ոչ բոլորն են գոհ նրա հրաժարականից, և նրա գլխի համար սահմանվում է 20 միլիոն դոլար։ Հիմա Սփենսերը պետք է ճշտի, թե ով է իր ընկերներից, հարազատներից կամ բարեկամներից ցանկանում իրեն ոչնչացնել։ Իսկ այդ ժամանակ Ջենը պարզում է իրենց ամուսնության մանրամասնությունները և Սփենսերի անցյալը։


== Դերերում ==
Քեթրին Հեյգլ  - Ջեն Քորնֆիլդ
Էշթոն Քաթչեր  - Սփենսեր Էյմս
Թոմ Սելլեք  - պրն. Կորնֆիլդ
Քեթրին Օ’Հարա  - տկն. Կորնֆիլդ
Քեթրին Ուիննիկ  - Վիվիան
Քեյվին Սուսման  - Մակ Բայլի
Լիզա Էն Ուոլթեր  - Օլիվիա Բրուքս
Քեյսի Ուիլսոն  - Քրիստիան
Ռոբ Ռիգգլ  - Հենրի


== Ծանոթագրություններ ==


== Արտաքին հղումներ ==
www.killersfilm.com/ Վարձու մարդասպանները. պաշտոնական կայք
«Վարձու մարդասպանները»(անգլ.) ֆիլմը Internet Movie Database կայքում
Production Photos and Trailer Archived 2010-05-13 at the Wayback Machine.
Ֆիլմի պաշտոնական ռուսական կայքը Archived 2010-06-05 at the Wayback Machine.
Soothe My Soul

«Soothe My Soul», բրիտանական Depeche Mode խմբի  Delta Machine տասներեքերորդ ստուդիական ալբոմի երկրորդ սինգլը և 51-րդը խմբի սկավառակագրության մեջ։ Սինգլը CD-ով թողարկվել է 2013 թվականի հունիսի 10-ին։
«Soothe My Soul» երգի պրեմիերան կայացել է 2013 թվականի մարտի 10-ին BBC 6 ռադիոյի առավոտյան շոուում։


== Տեսահոլովակ ==
Երգի սև-սպիտակ տեսահոլովակը, որի ռեժիսորը Ուորեն Ֆուն է, ներկայացվել է մարտի 28-ին VEVO ալիքում։ Շատ հրատարակություններ տեսանյութերը դասել են NSFW կատեգորիայում՝ տեսանյութերում կանանց մերկության առկայության պատճառով։


== Համերգային ելույթներ ==
Depeche Mode-ը ներկայացրել է երգը 2013 թվականի մարտի 11-ին Դևիդ Լետերմանի շոուի ժամանակ, ինչպես նաև կատարել այն The Delta Machine Tour-ի առաջին կեսին (ընդհանուր առմամբ 58 համերգների ժամանակ)։ Սակայն ավելի ուշ ելույթներում «Soothe My Soul» երգին փոխարինել է «Behind the Wheel»։


== Ռեմիքսներ ==
Swedish House Mafia-ի նախկին մասնակից Սթիվ Անժելոն միացել է պրոդյուսեր Ստյուարտ Փրայսին «Soothe My Soul» ռեմիքսի ստեղծման աշխատանքի ժամանակ, որի պրեմիերան կայացել է Soundcloud ծառայությունում։
Սինգլով թողարկվել է նաև ZZ Top կիթառահար Բիլլի Գիբբոնսի և պրոդյուսեր Ջո Հարդիի համատեղ աշխատանքի արդյունքը։
Հիմնական սինգլի բի-սայդը դարձել է Մայք Լևիի՝ Delta Machine ալբոմի վերջին կոմպոզիցիայի՝ «Goodbye» երգի ռեմիքսը։
«Գրեմմի» մրցանակակիր, հիփ-հոփ պրոդյուսեր Մայք Դին ստեղծել է երգի սեփական ռեմիքսը, որը չի ընդգրկվել սինգլում։


== Քննադատություն ==
Խմբի երկրպագուները և քննադատները նշել են  «Soothe My Soul» երգի նմանությունը խմբի ամենահայտնի երգերից մեկի՝ «Personal Jesus»-ի հետ։


== Փոփ մշակույթում ==
2013 թվականին երգն օգտագործվել է որպես սաունդթրեք «Դրակուլա» սերիալի թրեյերում։


== Երգացանկ ==
Digital download – remix"Soothe My Soul" (Steve Angello vs. Jacques Lu Cont remix) – 7:02CD single"Soothe My Soul" (radio edit) – 3:57
"Goodbye" (Gesaffelstein remix) – 3:51CD maxi single"Soothe My Soul" (Steve Angello vs. Jacques Lu Cont remix) – 7:02
"Soothe My Soul" (Tom Furse - The Horrors remix) – 4:55
"Soothe My Soul" (Billy F Gibbons and Joe Hardy remix) – 5:16
"Soothe My Soul" (Joris Delacroix remix) – 6:56
"Soothe My Soul" (Black Asteroid remix) – 5:35
"Soothe My Soul" (Gregor Tresher Soothed remix) – 5:5912-inch singleA1. "Soothe My Soul" (Steve Angello vs Jacques Lu Cont Remix)
A2. "Soothe My Soul" (Matador Remix) – 8:15
B1. "Soothe My Soul" (Destructo Remix) – 6:03
B2. "Soothe My Soul" (Gregor Tresher Remix) – 7:07


== Հիթ-շքերթներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Պաշտոնական տեսահոլովակ ՅուԹյուբում
Առաջին ելույթը Դևիդ Լատերմանի շոուում ՅուԹյուբում
Սինգլի մասին և երգի տեքստը Depeche Mode պաշտոնական կայքում (անգլ.)
Քյոսեկ

Քյոսեկ, գյուղ Արևմտյան Հայաստանում, Էրզրումի վիլայեթի Բայազետի գավառում։


== Բնակչություն ==
Մինչև մինչև XIX դարի առաջին կեսը եղել է հայաբնակ։ 1878 թվականին ուներ 28 քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(4506) Հենդրի

(4506) Հենդրի (անգլ.՝ Hendrie), աստերոիդ աստերոիդների հիմնական գոտում։ Հայտնաբերվել է 1990 թվականի մարտի 24-ին Բրայան Մենինգի կողմից Ստեկենբրիջում։
Միջին հեռավորությունը Արեգակից կազմում է 2,882797 ա. մ., առավելագույնը մոտենում է 2,8427 ա. մ. հեռավորության վրա և հեռանում 2,9228 ա. մ.։ Արեգակի շուրջ մեկ ամբողջական պտույտ է կատարում 1787,8 երկրային օրվա ընթացքում, իր ուղեծրով շարժվելով միջինում 0,201365 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4506) Հենդրի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օստրի Շպիլ

Օստրի Շպիլ (ուկրաիներեն՝ Гострий Шпиль), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Օստրի Շպիլ գյուղում բնակվում էր 35 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զալեսկոե (գյուղ, Տալնոեի շրջան)

Զալեսկոե (ուկրաիներեն՝ Заліське), գյուղ Ուկրաինայի Չերկասիի մարզի Տալնոեի շրջանում։
Չճշտված տվյալներով Զալեսկոե գյուղում բնակվում էր 740 մարդ։ Բնակավայրը զբաղեցնում է 31953 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(3131) Մեյսոն-Դիքսոն

(3131) Մեյսոն-Դիքսոն (անգլ.՝ Mason-Dixon), աստերոիդ աստերոիդների հիմնական գոտում։ Հայտնաբերվել է 1982 թվականի հունվարի 24-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,923508 ա. մ., առավելագույնը մոտենում է 2,8013 ա. մ. հեռավորության վրա և հեռանում 3,0458 ա. մ.։ Արեգակի շուրջ մեկ ամբողջական պտույտ է կատարում 1825,81 երկրային օրվա ընթացքում, իր ուղեծրով շարժվելով միջինում 0,197173 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3131) Մեյսոն-Դիքսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միջազգային հարաբերություններ

Միջազգային հարաբերություններ, երկրների միջև հարաբերությունները, ինքնիշխան պետությունների, միջկառավարական կազմակերպությունների, միջազգային ոչ կառավարական կազմակերպությունների, ինչպես նաև հասարակական կազմակերպությունների և միջազգային ձեռնարկությունների դերը ուսումնասիրող դիսցիպլինա։
Միջազգային հարաբերություննեը գիտական և հանրային քաղաքականության ոլորտ է և այն կարող է լինել պոզիտիվ և նորմատիվ, քանի որ վերլուծում և սահմանում է պետության արտաքին քաղաքականությունը։ Որպես քաղաքական գործունեություն՝ միջազգային հարաբերությունները հայտնի են դեռևս հույն պատմաբան Թուկիդիդեսի ժամանակվանից (մոտ. Ք.Ա 460-395)։ 20-րդ դարի սկզբին միջազգային հարաբերությունները դարձավ գիտության առանձին ճյուղ քաղաքագիտություն մեջ։ Կարելի է ասել, որ այն ներառում է նաև այլ գիտությունների տարրեր։
Բացի քաղաքագիտությունից, միջազգային հարաբերությունների ոլորտը ընդգրկում է գաղափարներ տեխնոլիգիայից և ճարտարագիտությունից, տնտեսագիտությունից և պատմությունից, միջազգային իրավունքից, փիլիսոփայությունից, աշխարհագրությունից և սոցիոլոգիայից, մարդաբանությունից, քրեաբանությունից, հոգեբանությունից, մշակութաբանությունից։ Միջազգային հարաբերությունները ուսումնասիրում է նաև գլոբալիզացիան, պետությունների ինքնիշխանությունը, միջազգային անվտանգությունը, բնապահպանական կայունությունը, միջուկային զենքի տարածումը, ազգայնականությունը, տնտեսական զարգացումը և համաշխարհային ֆինանսները, ահաբեկչությունը և կազմակերպված հանցագործությունը, արտաքին միջամտությունը և մարդու իրավունքները։


== Ծանոթագրություններ ==
Կիրիբատի

Կիրիբատի (անգլ.՝ Republic of Kiribati), պետություն Խաղաղ օվկիանոսում, Օուշն կղզում, Գիլբերտի, Լայն և Ֆենիքս կղզիախմբերի վրա։
Երկրի ամենաբարձր կետը գտնվում է Բանաբա կղզում։
Բնակչությունը կազմում է 60 հազար մարդ (1979), հիմնականում՝ միկրոնեզացիներ և պոլինեզացիներ։
Վարչական կենտրոնը՝ Տարավա։


== Անվանում ==
Մինչև 1979 թվականի հուլիսը Մեծ Բրիտանիայի տիրույթ էր և կոչվում էր Գելբերտի կղզիներ՝ նրա կազմի մեջ մտնող համանուն կղզիների անունով (անվանվել են ի պատիվ անգլիացի ծովագնաց Թոմաս Հիլբերտի, ով 1788 թվականին այցելել էր այդ կղզիներ)։


== Պատմություն ==
Կղզիները հայտնաբերել են իսպանացիները`1606 թվականին։ 1892 թվականին դարձել է Մեծ Բրիտանիայի պրոտեկտորատ, ապա՝ գաղութ, 1979 թվականի հուլիսի 12-ից՝ անկախ պետություն։


== Տնտեսություն ==
Զբաղվում են կոկոսի արմավենու և հացի ծառի մշակությամբ, ձկնորսությամբ։ Արտահանվում է ոչ մեծ քանակությամբ կոպրա (կոկոսյան ընկույզի միջուկ)։ Օուշն կղզում կան ֆոսֆորի հանքեր։


== Ծանոթագրություններ ==
Ծերանոց

Ծերանոց, ծերերի գիշերօթիկ տուն, բժշկա-սոցիալական կազմակերպություն, որը նախատեսված է հատուկ խնամքի և կենցաղային սպասարկման կարիք ունեցող ծերերի ու հաշմանդամների մշտական կամ ժամանակավոր բնակության համար։
Հայ պատմիչներ Մովսես Խորենացու, Փավստոս Բուզանդի վկայությամբ 4-րդ դարում Ներսես Մեծի հրամանով բազմաթիվ ապաստարաններ են բացվել Հայաստանի զանազան վայրերում, ուր տեղավորվել են հաշմանդամները, ծերերը, աղքատները և ցավագարները։
Կրիշնա

Անվան այլ կիրառումների համար տե՛ս՝ Կրիշնա (այլ կիրառումներ)Կրիշնա (սանսկրիտ, թուխ), հինդուիզմի աստվածներից։ Մ.թ. I դարում համարվել է Վիշնու աստծու երկրային մարմնացում։ «Մահաբհարաթա»-ում Կրիշնան պատկերվել է չարի դեմ պայքարող քաջ ռազմիկ թագավոր, խորամանկ դիվանագետ, իմաստուն խորհրդատու։ «Բհագավադգիթա»-ում (VIII դ.) բնության ուժն ու սերը մարմնավորող հովվերգական հերոս-կիսաստված է։ Կրիշնաի գեղարվեստական կերպարը արտացոլվել է հնդկական գրականության մեջ (Զայադեա, Թագոր) և արվեստում։


== Ծանոթագրություններ ==
Ուլու Ուզեն

Ուլու Ուզեն, նաև՝ Ուլու Ուզեն Ալուշտայի, Ալուշտա Սու (ռուս.՝ Улу-Узень, ուկրաիներեն՝ Улу-Узень, Ղրիմի թաթարերեն՝ Ulu Özen, Улу Озен), գետակ Ղրիմ թերակղզու հարավային ափին։ Գետի երկարությունը 7,8 կմ է, ջրհավաք ավազանի մակերեսը՝ 20,8 քառակուսի կիլոմետր, միջին տարեկան հոսքը Ալուշտա ջրակայանում 0,394 մ³/վրկ է։ Գետն ունի 7 վտակ։ Անվանումը Ղրիմի թաթարերենից թարգմանվում է որպես «մեծ գետ»։ Հաճախ անվանվում է Ուլու Ուզեն Ալուշտայի՝ փոքր-ինչ արևելք հոսող Ուլու Ուզեն Արևելյան գետից տարբերելու համար։
Ձևավորվում է Բաբուգան-յայլա լեռնազանգվածի հյուսիսային և Չաթիր-Դաղ լեռնազանգվածի հարավային լանջերին՝ երկու գետերի՝ Սաֆուն Ուզենի և Ուզեն Բաշի միախառնումով։ Վերին հատվածում գետը հոսում է Ղրիմի բնական արգելոցի տարածքով։ Ուզեն Բաշ գետի հովտում գտնվում է Գոլովկինսկու ջրվեժը, որը նկարագրել է ռուս երկարաբան և ջրաբան Ն. Ա. Գոլովկինսկին։ Գոլովկինսկու ջրվեժն իրականում ջրվեժների կասկադ է, որոնք փոխակերպվում են մեկմեկու, ունեն 4-5 մ բարձրություն և 12 մ բարձրությամբ ստորին ջրվեժ։ Ալուշտայի քաղաքային խորհրդի Իզոբիլնոյե (Կորբեկուլ) գյուղի մոտ Ուլու Ուզեն գետի վրա կառուցվել է Իզոբիլնոյեի ջրամբարը (ծավալը՝ 13,25 միլիոն մ³), որն Ալուշտայի համար քաղցրահամ ջուր է ապահում։ Այդ ջուրն օգտագործվում է նաև ոռոգման համար։ Ուլու Ուզեն գետը Ալուշտա քաղաքի սահմաններում թափվում է Սև ծովը։


== Ծանոթագրություններ ==


== Արտաքին հղումներ ==
Ղրիմի հարավային ափի գետերը
Ղրիմի գետերը
Ղրիմի տեղանունների բառարան Archived 2009-07-19 at the Wayback Machine.
Փերրի Էդվարդս

Փերրի Լուիս Էդվարդս (անգլ.՝ Perrie Louise Edwards, հուլիսի 10, 1993(1993-07-10), Սաութ Շիլդս, Թայն ընդ Ուեր), անգլիացի երգչուհի, որն առավել հայտնի է որպես չորս անդամից կազմված բրիտանական՝ Little Mix գըրլ բենդի վոկալիստ։ Խումբը ձևավորվել է 2011 թվականին՝ The X Factor-ի 8-րդ եթերաշրջանի ընթացքում։ Այն դարձել է առաջին խումբը, որը հաղթել է նախագծում։ Իր դեբյուտից ի վեր Little Mix-ը վաճառել է 60 միլիոնից փոքր-ինչ պակաս ձայնապնակ ամբողջ աշխարհում՝ ընդգրկվելով բոլոր ժամանակների ամենաշատ վաճառքներ ունեցող գըրլ բենդերի լավագույն հնգյակում։


== Վաղ կյանք ==
Փերրի Լուիս Էդվարդսը ծնվել է 1993 թվականի հուլիսի 10-ին և մեծացել է Թայն ընդ Ուիր կոմսության Սաութ Շիլդս քաղաքի Ուայթլիս թաղամասում։ Նա երգչուհի Դեբի Դաֆիի և երգիչ Ալեքսանդր Էդվարդսի դուստրն է։ Փերրիի ծնողներն ամուսնալուծվել են, երբ նա դեռ պատանի էր, և երկուսն էլ նորից ամուսնացել։ Նա Ջոնի անունով ավագ եղբայր ունի, և Քեյլթլին անունով հայրական գծով խորթ քույր։ Մինչև Սաութ Շիլդս վերադառնալն Էդվարդսը հաճախել է Դորսեթ կոմսության Ուեյմութ քաղաքի Ռադիփոլի տարրական դպրոցը։ Սաութ Շիլդսում նա հաճախել է Սենթ Փիթերի և Փոլի տարրական դպրոցը և Մորթիմերի համայնքային քոլեջը, որտեղից ավելի ուշ տեղափոխվել է Նյուքասլի քոլեջ։ Այնտեղ նա բակալավրի աստիճան է ստացել կատարողական արվեստների ոլորտում։ Դեռահաս տարիքում Էդվարդսը երկու տարի ապրել է Նոր Զելանդիայի Համիլթոն քաղաքում։


== Կարիերա ==
Նրա առաջին ձայնագրությունն էր Ալանիս Մորիսեթի «You Oughta Know» երգը։ Էդվարդսը և Ջեսի Նելսոնը ընդգրկվել են Faux Pas անվանբ խմբի կազմում, մինչդեռ Ջեյդ Թըրլուոլը և Լի Էն Փինոքը ընդգրկվել են մեկ այլ՝ Orion անվանբ խմբի կազմում։ Երկու խմբերն էլ, այնուամենայնիվ, ձախողվել են և առաջընթաց չեն ունեցել։ Ավելի ուշ որոշվել է վերադարձնել այս քառյակին, և նրանցից ստեղծել Rhythmix խումբը, որը կարողացել է անցնել «ժյուրիների տներ» փուլը։ Ի վերջո նրանք հասել են կենդանի շոուների փուլը, ինչից հետո խմբի մարզիչն է դարձել Թուլիսա Կոնտոստավլոսը։ 2011 թվականի հոկտեմբերի 28-ին հայտարարվել է, որ խմբին նոր անվանումը Little Mix է։ 2011 թվականի դեկտեմբերի 11-ին Little Mix խումբը հաղթող է հայտարարվել և դարձել է նախագծի պատմության մեջ առաջին խումբը, որ կարողացել է նման արդյունքի հասնել։ Խմբի հետ Էդվարդսը 5 ալբոմ է թողարկել՝ DNA (2012), Salute (2013), Get Weird (2015), Glory Days (2016) և LM5 (2018), իսկ վեցերորդը նախատեսվում է թողարկել 2020 թվականին։ 2019 թվականին Փերրին դարձել է իտալական՝ Superga բրենդի նոր դեմքը և թողարկել է իր կողմից ձևավորված հագուստի առաջին հավաքածուն։ 2020 թվականին Էդվարդսը դարձել է Supreme Nutrition բրենդի առաջին կին դեսպանը։


== Անձնական կյանք ==
2012 թվականի մայիսին նա սկսել է հանդիպել երգիչ Զեյն Մալիկի հետ։ Զույգը նշանվել է 2013 թվականի օգոստոսին։ Սակայն 2015 թվականի օգոստոսին նրանք բաժանվել են։ 2017 թվականի փետրվարին հաստատվել է, որ նա հանդիպում էր անգլիացի պրոֆեսիոնալ ֆուտբոլիստ Ալեքս Օքսլեյդ-Չեմբերլենի հետ։ Նա ունի կերակրափողի ատրեզիա, ինչով էլ պայմանավորված է իր որովայնի սպին, և անոսմիա։


== Սկավառակագրություն ==


=== Երգերի հեղինակության իրավունքներ ===


== Ֆիլմագրություն ==


== Ծանոթագրություններ ==
Ուրիշի դրամապանակը

«Ուրիշի դրամապանակը» (ռուս.՝ «Чужой бумажник»), 1961 թվականի խորհրդային կարճամետրաժ ֆիլմ, որը նկարահանել է Գլեբ Կոմարովսկին Վլադիմիր Լիֆշիցի համանուն պատմվածքի հիման վրա։
Ֆիլմը թողարկվել է և՛ առանձին, և՛ «Կատակերգական ֆիլմերի հավաքածուում»  (ռուս.՝ «Сборнике комедийных фильмов», 1961)՝ «Օղի թորողները», «Ջրային ոգին» (ռուս.՝ «Водяной») և «Մեծ անախորժություններ» (ռուս.՝ «Большие неприятности») ֆիլմերի հետ միասին։


== Սյուժե ==
Ղրիմի հարավային ափին գտնվող առողջարանում հանգստանալիս Նիկոլայ Նիկանորովիչ Ստարոսելցևը ծովափին գտնում է դրամապանակ և այն հանձնում է առողջարանի վարչակազմին՝ սեփականատիրոջը վերադարձնելու համար։ Եվ այստեղ նա պարզապես գտածո է դառնում ձանձրացող մասսովիկների համար, որոնց դեմագոգիկ շաղակրատությունը խանգարում է նրան նորմալ հանգստանալ։ Նիկոլայ Նիկանորովիչը չի դիմանում, և նախքան ուղեգրի ավարտը հանգստավայրից փախչում է։ Ֆիլմում կան երաժշտական համարներ՝ Մ. Ժարովի կատարմամբ։


== Դերերում ==
Միխայիլ Ժարով – Նիկոլայ Նիկանորովիչ Ստարոսելցև
Ալեքսանդր Բենիամինով – մասսովիկ
Պավել Վիննիկ – բայանիստ 
Նինա Գրեբեշկովա – պիոներների ջոկատավար
Նինա Ագապովա – տնօրենի քարտուղարԿադրից դուրս տեքստը կարդում է Յուրի Յակովլևը։


== Քննադատություն ==
Ֆիլմը նկարահանվել է սցենարիստ Վլադիմիր Լիֆշիցի համանուն պատմվածքի հիման վրա, որն առաջին անգամ տպագրվել է «Կոկորդիլոս» ամսագրում 1959 թվականին։
Ֆիլմը «Մոսֆիլմում» Կատակերգական կինոյի հատուկ փորձարարական արվեստանոցի ստեղծած աշխատանքներից է։ Այս արվեստանոցում միավորվել են երգիծաբան գրողներ և ռեժիսորներ-երգիծաբաններ։ Սակայն, սպասվող ակնհայտ հաջող մտահղացումը չի իրականացել, բացառությամբ երկու ֆիլմերի, որոնց շարքին է դասվել նաև այս ֆիլմը։

— քննադատ Ն. Բաբոչկինա, «Литература и жизнь» թերթ, 25 փետրվարի, 1962 թվական


== Ծանոթագրություններ ==


== Աղբույրներ ==
Чужой бумажник // Советские художественные фильмы: 1958—1963 / ВГФК, Москва. — М.: Искусство, 1968. — стр. 415 431
Чужой бумажник // Домашняя синематека: отечественное кино 1918—1996 / Сергей Землянухин, Мирослава Сегида. — М.: Дубль-Д, 1996. — 520 с. — стр. 511


== Արտաքին հղումներ ==
 Ուրիշի դրամապանակը (1961) Մոսֆիլմ
Արեգունի (լեռ)

Արեգունի , լեռնագագաթ Հայաստանի Վայոց ձորի մարզում, Քարկատար լեռների արևելյան ճուծավորություններում, Հորս գյուղից 2 կմ հարավ։ Բարձրություն 2246 մ։


== Ծանոթագրություններ ==
Նայսե Մալքսետալ

Նայսե Մալքսետալ (գերմ.՝ Neiße-Malxetal), կոմունա Գերմանիայում, մտնում է Բրանդենբուրգ երկրամասի մեջ։ Ինչպես նաև Շպրե Նեյսեի մի մասն է կազմում։ Տարածքը կազմում է 82,57 կմ2։ Բնակչությունը` 1799 մարդ (2010 թվականի տվյալներով)։ Պաշտոնական կոդ 12 0 71 294։
Պաշտոնական լեզուներն են գերմաներենն ու սորբիան լեզուն։


== Ժողովրդագրություն ==


== Ծանոթագրություններ ==
Զանգելանի ռազմագործողություն

Զանգելանի ռազմական գործողություն, Հադրութի (հրամանատար՝ Արթուր Աղաբեկյան), Մարտունիի, Շուշիի (հրամանատար՝ Վաչագան Իշխանյան) պաշտպանական շրջանների, Կենտրոնական ենթակայության ստորաբաժանումների, մոտոհրաձգային 5-րդ կամավորական բրիգադի, «Սիսական» (հրամանատար՝ Հ. Աղայան), «Արաբո» (հրամանատար՝ Մանվել Եղիազարյան), «Սև հովազ» (հրամանատար՝ Ռուստամ Գասպարյան), Արթիկի, Բաղրամյանի, Թալինի, Արտաշատի, Կապանի, Գորիսի և այլ կամավորական ջոկատների հակահարձակողական մարտերը 1993 թվականի հոկտեմբերի 23-ից մինչև նոյեմբերի 1-ը։
1993 թվականի հոկտեմբերին Հորադիզի երկաթուղային հանգույցի ու Կուբաթլուի նկատմամբ վերահսկողություն հաստատելուց հետո ազատամարտիկները հետապնդել են հակառակորդի նահանջող խմբավորումներին և ընթացքում վնասազերծել կրակակետերը։ Հակառակորդը, կորցնելով մեծաթիվ կենդանի ուժ և ռազմական տեխնիկա, նահանջել է դեպի Իրանի Իսլամական Հանրապետության սահմանները։ Զանգելանի ռազմական գործողության հաղթանակով վերացվել են Արցախի հարավարևելյան, հարավային և հարավարևմտյան սահմանամերձ գոտուց մշտապես սպառնացող վտանգները։
Աղա Մոհամմադ խան Ղաջար

Աղա Մոհամմադ (Աղա-Մահմեդ) խան Ղաջար (1742, Գորգան, Իրան - հունիսի 17, 1797(1797-06-17), Շուշի, Ղարաբաղի խանություն), Իրանի շահ 1796 թվականից, Ղաջարական հարստության և Ղաջարական Պարսկաստանի (1796-1925) հիմնադիրը։
1780-ական թվականներին գլխավորել է իշխանության համար Ղաջարների պայքարը, որը 1794 թվականին ավարտվեց իր հաղթանակով։ Պարսկական գերիշխանությունը Հարավային Կովկասում վերահաստատելու նպատակով 1795 թվականին արշավեց Ղարաբաղ, Երևան և Շիրվան։ 30 օրվա պաշարումից հետո գրավեց Երևանը։
Անհաջողություն կրելով Շուշիի բերդի մոտ՝ Աղա-Մահմեդն արշավել է Վրաստան։ Սեպտեմբերին գրավեց Թիֆլիսը, կողոպտեց քաղաքն ու գերեվարեց հազարավոր բնակիչների (նվաճողների վայրագությանը զոհ գնաց Սայաթ Նովան)։ Վերադառնալով Վրաստանից՝ թագադրվեց շահ։ 1797 թվականին երկրորդ անգամ անցավ Արաքս գետը, մտավ Սյունիք, գրավեց Շուշիի բերդը։ Աղա Մոհամմադ խան Ղաջարի բռնություններն ու դաժանությունները նրա դեմ հանեցին նույնիսկ մոտիկ և հավատարիմ մարդկանց, որոնց ձեռքով էլ 1797 թվականին հունիսի 17-ին սպանվեց Շուշիում։ Թաղված է Մաշհադում։
Աղա Մոհամմադ խանը ներքինացվել էր երիտասարդ տարիքում, ուստի չուներ երեխաներ։ Նրան հաջորդել է իր զարմիկը՝ Ֆաթհ Ալի շահը։


== Ծանոթագրություններ ==
Սոլոմինո (գյուղ, Տոպկինսկի շրջան)

Անվան այլ կիրառումների համար տե՛ս՝ ՍոլոմինոՍոլոմինո (ռուս.՝ Соломино), գյուղ Ռուսաստանի Կեմերովոյի մարզի Տոպկինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վասիլևկա (գյուղ, Մորդովսկի շրջան)

Անվան այլ կիրառումների համար տե՛ս՝ ՎասիլևկաՎասիլևկա (ռուս.՝ Васильевка), գյուղ Ռուսաստանի Տամբովի մարզի Մորդովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փալաս (այլ կիրառումներ)

Քեմբրիջ, կարող է վերաբերել՝

Փալաս - գյուղ Արևմտյան Հայաստանում, Բիթլիսի վիլայեթի Մշո գավառի Մշո գավառակի Իքինջի գոլ գյուղախմբում։
Փալաս - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Փոքրիկ իշխանը (ֆիլմ, 1966)

«Փոքրիկ իշխանը» (ռուս.՝ «Маленький принц»), խորհրդային գեղարվեստական ֆիլմ-առակ, որ նկարահանվել է Անտուան դը Սենտ-Էքզյուպերիի համանուն հեքիաթի հիման վրա։ Այդ ստեղծագործության առաջին էկրանավորումն է։


== Սյուժե ==
Փիլիսոփայական հեքիաթ-առակը պատմում է մի փոքրիկ տղայի և անապատում վթարի ենթարկված օդաչուի ծանոթության մասին։


== Դերերում ==
Դոնատաս Բանիոնիս – մեծահասակ
Օթար Կոբերիձե – օդաչու
Էվալդաս Միկալյունաս – տղա
Ինոկենտի Սմոկտունովսկի – կարդում է տեքստը կադրից դուրս


== Նկարահանման խումբ ==
Սցենարիստ՝ Արունաս Ժեբրյունաս
Ռեժիսոր՝ Արունաս Ժեբրյունաս
Բեմադրող օպերատոր՝ Ալեքսանդրաս Դիգիմաս
Բեմադրող նկարիչներ՝ Ալգիրդաս Նիչյուս, Վիկտորյա Բիմբայտե, Լ. Գուտաուսկաս
Կոմպոզիտոր՝ Թեյսուտիս Մակաչինաս
Հնչյունային ռեժիսոր՝ Պյատրաս Լիպեյկա


== Տեխնիկական տվյալներ ==
Լայնէկրան, գունավոր, հնչուն
7 մաս, 1851 մետր


== Քննադատություն ==
Նորա Գալը՝ «Փոքրիկ իշխանի» թարգմանիչը, 1975 թվականին գրած իր հոդվածում պնդում է, թե «ֆիլմը հիասթափեցրել է ոչ միայն ինձ, շատ բան այնտեղ հեռու է Սենտ Էքսից, և հանդիսատեսը դա անմիջապես զգաց»։


== Տես նաև ==
Փոքրիկ իշխանը
Փոքրիկ իշխանը – 1974 թվականի անգլո-ամերիկյան ֆիլմ-մյուզիքլ
Փոքրիկ իշխանը – 2015 թվականի ֆրանսիական մուլտֆիլմ


== Ծանոթագրություններ ==


== Արտաքին հղումներ ==
Энциклопедия кино KM.RU
Թամամշյաններ

Թամամշյաններ, հայ բուրժուական ընտանիք, Թիֆլիսի մոքալաքներից, վաճառականներ։
Հիշատակվում են XVIII դարից։ Քաղաքի հասարակական կյանքում կարևոր դեր են խաղացել որպես ընտրովի քեթխուդաներ (իշխանավորներ)։ Թիֆլիսում ունեին իջևանատուն։ Հայտնի էին Հովհաննես, Դավիթ (եղել է Ներսես Աշտարակեցու հավատարմատար գործակալը՝ վեքիլը), Ավետիք Թամամշյանները։ 


== Տես նաև ==
Թամամշյան թատրոն
Գրիգոր Քամբուրյան

Գրիգոր Քամբուրյան (1880- 1916, Բրուսա), հայ դեղագործ։


== Կենսագրություն ==
Ծնվել է 1880 թվականին։ Ավարտել է Կոստանդնուպոլ­սի Օսմանյան դեղագործական վարժարանը։ 1914 թվականին Թուրքիայի Գեմլիկ քաղաքում սեփական դեղատուն է ունեցել։
1916 թվականին սպանվել է կամ մահացել Բրուսա քաղաքում՝ 36 տարեկանում։


== Գրականություն ==
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Շալապ (Նենյայի վտակ)

Շալապ (ռուս.՝ Шалап ), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Նենյա գետի ձախ ափով՝ 62 կմ հեռավորության վրա։ Գետի երկարությունը 30 կմ է։ Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի։


== Ջրային գրանցամատյանի տվյալներ ==
Ջրային օբյեկտի, պետական ջրային գրանցման կոդը - 13010100212115100001257
Հիդրոլոգիական ուսումնասիրությունների - 115100125
Ավազանի կոդը - 13.01.01.002
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալըշարդարասի

Ալըշարդարասի գետակ Սև ծովի ավազանում։ Հոսում է Սեբաստիայի շրջանով։ Գարահիսար քաղաքի մոտով և ուղղվելով դեպի հյուսիս-արևելք՝ թափվում է Ուլուջարանսուի մեջ։


== Ծանոթագրություններ ==
Կիրովի (Օնի շրջան)

Կիրովի (վրաց.՝ კიროვი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։ Գտնվում է Հարավային Օսիայի տարածքում։


== Բնակչություն ==
Ըստ 2015 թվականի մարդահամարի տվյալների, գյուղի բնակչությունը կազմում է 72 մարդ։


== Ծանոթագրություններ ==
Ժանել Մոնե

Ժանել Մոնե (անգլ.՝ Janelle Monáe, դեկտեմբերի 1, 1985(1985-12-01), Կանզաս Սիթի, Կանզաս, ԱՄՆ), ամերիկյան երգչուհի, երգահան, Գրեմմի մրցանակաբաշխության թեկնածու, պրոդյուսեր։ Կատարում է փոփ, սոուլ, ֆանկ, ինդի փոփ, հիփ հոփ ժանրերում։


== Կենսագրություն ==
Ժանել Մոնեն Կանզասից եկել է Նյու Յորք ուսումնասիրելու թատերական արվեստը Ամերիկյան երաժշտական և թատերական ակադեմիայում։ Սկզբում նա ցանկացել է իր կարիերան ստեղծել Բրոդվեյում, ավելի ուշ փոխել է որոշումը և սկսել է հետաքրքրվել երաժշտությամբ, որն էլ ըստ նրա կարող է փոխել աշխարհը։

		
		


== Ծանոթագրություններ ==


== Արտաքին հղումներ ==
Official website
Janelle Monae Թվիթթերում
Janelle Monáe AllMusic կայքում
Janelle Monáe Archived 2010-09-14 at the Wayback Machine. at MSN music
Janelle Monae interview by Pete Lewis, 'Blues & Soul' June 2010
Janelle Monáe Interview(չաշխատող հղում)
Janelle Monáe interview Archived 2009-03-22 at the Wayback Machine. at URB
Janelle Monáe interview Archived 2014-04-13 at the Wayback Machine. with SPIN
Review of Tightrope (feat. Big Boi)
Q & A with Janelle Monae Archived 2009-04-28 at the Wayback Machine.
«Tightrope» Video on Youtube
"Janelle Monáe on BackPocketMag.com Archived 2012-04-30 at the Wayback Machine.
Կիլինիա

Կիլինիա, (հուն․՝ Kοιλίνια) գյուղ Կիպրոսի Հանրապետության Պաֆոսի շրջանում։ Ըստ 2011 թվականի տվյալների բնակչությունը կազմում է 45 մարդ։ Տեղակայված է Պոլիս քաղաքից 4 կմ դեպի հարավ-արևելք։


== Ժողովրդագրություն ==


== Ծանոթագրություններ ==


== Աղբյուրներ ==
Kilinia (անգլ.)
Նեզևա

Նեզևա (ռուս.՝ Низева), գետ Ռուսաստանում, հոսում է Կոմի Հանրապետությունով, Ուստ-Ցիլեմսկի շրջանով։ Գետաբերանը գտնվում է Պեչորա գետի աջ ափին՝ 386 կմ հեռավորության վրա։ Գետի երկարությունը կազմում է 98 կմ, ջրհավաք ավազանը՝ 857 կմ2։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000080628
Կոդը ըստ հիդրոլոգիական հետազոտության (ՌԴ) — 103008062
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ալմա Զադիչ

Ալմա Զադիչ (Alma Zadić, մայիսի 24, 1984(1984-05-24), Տուզլա, Բոսնիայի և Հերցեգովինայի Սոցիալիստական Հանրապետություն, Հարավսլավիա), ավստրիացի քաղաքական գործիչ, իրավագետ, ընտրվել է Ավստրիայի Ազգային խորհրդի պատգամավոր, 2020 թվականի սկզբից նշանակվել այդ երկրի արդարադատության նախարար։


== Կենսագրություն ==
Ալման տասնամյա մի աղջնակ էր, երբ նրանց ընտանիքը սերբերի ծավալած պատերազմի պատճառով լքեց Բոսնիա և Հերցեգովինան ու ապաստանեց Ավստրիայում։  
Վիեննայում միջնակարգ դպրոցն ավարտելուց հետո նա ընդունվել է Ավստրիայի մայրաքաղաքի համալսարան, ուսումնասիրել իրավագիտություն։ Ապա ուսումը շարունակել է Ամերիկայի Միացյալ Նահանգներում՝ Նյու Յորքի Կոլումբիական համալսարանի իրավաբանական ֆակուլտետում , որն ավարտել է 2010 թվականին։ Աշխատել է այդ նույն համալսարանում, ինչպես նաև Միգրացիայի միջազգային կազմակերպությունում; 2011–2017 թթ., որպես իրավաբան, աշխատել է Freshfields Bruckhaus Deringer միջազգային իրավաբանական ֆիրմայում, որը մասնագիտացել է կոնֆլիկտների լուծման ասպարեզում։  Ալման այդ ֆիրմայում 2015 թվականից զբաղեցրել է ավագ իրավաբանի պաշտոնը։ 2017 թվականին Վիեննայի համալսարանում նա պաշտպանել է իր պատրաստած ատենախոսությունն ու ստացել իրավաբանական գիտությունների դոկտորի գիտական աստիճան։ Այդ նույն տարում, ընդգրկվելով Պետեր Պիլզի ղեկավարած կուսակցության ցուցակում, մասնակցել է Ավստրիայի Ազգային խորհրդի ընտրություններին, դարձել XXVI գումարման Ազգային խորհրդի պատգամավոր։ 2019 թվականին խորհրդարանական ընտրություններին մասնակցել է Ավստրիայի Կանաչների ցուցակով և վերընտրվել պատգամավոր։ 2020 թվականի հունվարին Ալմա Զադիչը նշանակվել է արդարադատության նախարար՝ Սեբաստիան Կուրցի ձևավորած երկրորդ կառավարության կազմում։


== Ծանոթագրություններ ==


== Արտաքին հղումներ ==
Alma Zadić auf meineabgeordneten.at
Alma Zadic – Persönliche Website
Dissertation mit dem Thema „Transitional Justice in Former Yugoslavia“, eingereicht an der Universität Wien 2017.
Amar Rajkovic, Kamal Alzooz: „Geh bitte, Alma.“ Interview. In: biber, 22. Jänner 2018.
Alma Zadić Archived 2020-01-08 at the Wayback Machine. auf der Website des Ministeriums
Ջրածնային կապ

Ջրածնային կապ, շատ յուրատեսակ կապ է, որն առաջանում է միայն որոշակի տարրերի ջրածնային միացություններում։ Կապը առաջին հերթին հանդես են գալիս F, O և N, առավել հազվադեպ՝ Cl, Br և S տարրերի միջև։ Ջրածնային կապը կարող է լինել միջմոլեկուլային կամ ներմոլեկուլային։ Ջրածնային կապն առաջանում է ջրածին պարունակող այնպիսի միացություններում, որոնցում ջրածինը միացած է խիստ էլեկտրաբացասական տարրի հետ։


== Պատմություն ==
Լայնուս Պոլինգը 1939 թվականին իր The Nature of Chemical Bond and the Structure of Molecules and Crystals գրքում հիշատակել է ջրածնային կապի մասին։
Ջրածնային կապը ջրում հայտնաբերվել է 1920 թվականին Լատիմերի և Ռոդեբուշի կողմից։


== Հատկություններ ==
Ջրածնային կապ առաջանում է հիմնականում հեղուկ և պինդ նյութերում։ Ջրածնային կապը թույլ կապ է, մոտ 15-20 անգամ թույլ՝ կովալենտային կապից։ Դա նշում են ոչ թե գծիկով, այլ, որպես կանոն, երեք կետով։ Այդուհանդերձ, նյութի մեջ այդ կապերը խզելու և մոլեկուլներն իրարից հեռացնելու համար որոշակի էներգիա է պահանջվում։
Ջրածնային կապն առաջանում է ջրածին պարունակող այնպիսի միացություններում, որոնցում ջրածինը միացած է խիստ էլեկտրաբացասական տարրի հետ։ Ջրածնային կապ ունեցող նյութերն ունեն հալման և եռման համեմատաբար բարձր ջերմաստիճաններ։ Ջրածնային կապը ազդում է հիմնականում նյութի ֆիզիկական հատկությունների վրա։


== Ջրում ==

H-O կապերի մեծ բևեռայնության պատճառով ջրի մոլեկուլների միջև ևս գոյանում են ջրածնային կապեր։
Ջրի մոլեկուլային զանգվածը (18) շատ փոքր է, և պետք էր ակնկալել, որ ջուրը լիներ գազային վիճակում, այնինչ այն հեղուկ է և ունի անկանոն բարձր եռման ջերմաստիճան՝ 100 °C, որը բացատրվում է ջրածնային կապերի առկայությամբ։ Ջրի մոլեկուլը կարող է կապվել նաև երկրորդ մոլեկուլի հետ, առաջացնել երկու ջրածնային կապ։ Ջրածնային կապի ձևավորման մեջ որոշակի բաժին ունեն և՛ էլեկտրաստատիկ ձգողությունը, և՛ կապի կովալենտությունը։ Այստեղից հետևում է, որ ջրածնային կապը նույնպես ուղղորդված կապ է։ Դրանով է մասնավորապես պայմանավորված սառույցում ջրի մոլեկուլների խիստ որոշակի փոխդասավորությունը։
Ջրածնային կապերով և սառույցի բյուրեղացանցի յուրահատուկ կառուցվածքով է պայմանավորված նաև ջրի մյուս անկանոնությունը՝ ծավալի մեծացումը ջերմաստիճանը 4 °C-ից իջեցնելիս։ Մոլեկուլներն այդ ջերմաստիճանում ունեն «դարսման» ամենամեծ խտությունը, դրանից բարձր և ցածր ջերմաստիճանում դարսման խտությունը, այսինքն՝ ջրի ընդհանուր խտությունը փոքրանում է։ Այս երևույթը կարևոր նշանակություն ունի մեծ ջրավազաններում կենդանական և բուսական աշխարհի պահպանման համար։


== Օրգանական միացություններում ==
Ջրածնային կապ գոյանում է նաև մի շարք օրգանական միացություններում՝ սպիրտներում, կարբոնաթթուներում, ամինաթթուներում, սպիտակուցներում։ Չափազանց կարևոր նշանակություն ունի ջրածնային կապը բուսական և կենդանական օրգանիզմներում, մասնավորապես՝ ԴՆԹ և ՌՆԹ մոլեկուլներում։


== Տես նաև ==
Քիմիական կապ
Կովալենտային կապ


== Ծանոթագրություններ ==


== Գրականություն ==
Химическая Энциклопедия. Советская Энциклопедия, М., 1988
В. В. Москва. Водородная связь в органической химии. Соросовский образовательный журнал, 11999,N 2, с.58-64 [1]


== Արտաքին հղումներ ==
The Bubble Wall Archived 2014-12-03 at the Wayback Machine. (Audio slideshow from the National High Magnetic Field Laboratory explaining cohesion, surface tension and hydrogen bonds)
isotopic effect on bond dynamics
Մեծ ձուկ

«Մեծ ձուկ» (անգլ.՝ Big Fish), Թիմ Բարթոնի նկարահանած ֆենտեզի-տրագիկոմիկ կինոնկարը, որը Դենիել Ուոլեսի համանուն գրքի էկրանավորումն է։ Գլխավոր դերերում են Էվան Մաքգրեգորը, Ալբերտ Ֆիննին և Բիլլի Կրուդուպը։ Ֆիլմը նոմինացվել է Օսկարին՝ Դենի Էլֆմանի երաժշտության համար։


== Սյուժե ==
Իր մահից առաջ, հայրը, անհավանական երևակայող և հնարող Էդվարդ Բլումը, նույնը վարակելով որդուն՝ համակարգված Քլերկ Ուիլիամին, սկզբում պատմում է իր կնոջը, այնուհետև նրան իր սիրո և կյանքի պատմությունը։ Պատմություն, որը այնքան նման է հեքիաթի, որ դրան անհնար է հավատալ։ Պատմություն, որին մասնկացում են աբորիգեններ, հսկաներ, բարի ու չար կախարդներ, սիամական երկվորյակներ և բաժանված սիրահարներ, մռայլ հովիտներ, որոնք լի են նարգիզներով։
Եվ միայն հոր մահից հետո, երբ թաղման արարողությանը գալիս են նրա բոլոր ընկերները, Ուիլիամը հասկանում է, որ հոր վերջին պատմությունը, որը սկզբում նա այնքան էլ հետաքրքրությամ չէր լսում, սակայն գնալով ավելի ու ավելի էր խորանում դրա մեջ, իրական էր։


== Դերակատարներ ==
Ալբերտ Ֆիննի՝ ծեր Էդվարդ Բլում
Էվան Մաքգրեգոր՝ երիտասարդ Էդվարդ
Սքոթ Քրիստոֆեր Մաքֆերսոն՝ մանուկ Էդվարդ
Ջեսիկա Լենգ՝ Սանդրա Բլում, Էդվարդի կինը
Էլիսոն Լոհման՝ երիտասարդ Սանդրա
Բիլլի Կրուդուպ՝ Ուիլիամ «Ուիլ» Բլում
Մարիոն Քոտիար՝ Ժոզեֆին Բլում
Հելենա Բոնեմ Քարթեր՝ Ջենիֆեր Հիլլ (Ջեննի)։ Բոնեմ Քարթերը խաղում է նաև ծեր կախարդուհու դերը, ով երիտասարդ Բլումին տալիս է իր մահվան տեսիլքը
Հայլի Էն Նելսոն՝ 8-ամյա Ջեննին, երբ առաջին անգամ հանդիպում է Էդվարդին
Ռոբերթ Գիյոմ՝ բժիշկ Բենեթ
Մեթյու ՄաքԳրորի՝ Կարլ (հսկա)
Դենի Դե Վիտո՝ Ամոս Քոլոուեյ
Սթիվ Բուշեմի՝ Նորթեր Ուինսլոու
Բեվին Քեյ՝ գետի կինը (ձուկ)
Դեվիդ Դենման՝ Դոն Փրայս
Ջոն Լաուել՝ Դոն մանկական տարիքում
Միսսի Փայլ՝ Միլդրեդ
Մայլի Սայրուս՝ 8-ամյա Ռութի (նշված է որպես Դեսթինի Սայրուս)
Դենիել Ուալլաս՝ տնտեսագիտության ուսուցիչ
Դիփ Ռոյ՝ պարոն Սոգիբոթոմ
Ջորջ Մաք Արթուր՝ Քոլոսսուս (կրկեսի հսկա)


== Քննադատություն ==
«Մեծ Ձուկը» ֆիլմի կարծիքները հիմնականում դրական էին։ Rotten Tomatoes-ը ֆիլմին տվել է 76 % վարկանիշ։ Metacritic կայքում ֆիլմը ստացել է 57/100 միջին բալ, հիմնվելով 43 կարծիքի վրա։.


== Արտաքին հղումներ ==
http://www.sonypictures.com/movies/bigfish/ Մեծ ձուկ. պաշտոնական կայք
Մեծ Ձուկը(անգլ.) ֆիլմը Internet Movie Database կայքում
Մեծ Ձուկը(անգլ.) ֆիլմը Rotten Tomatoes կայքում
«Մեծ Ձուկը»(անգլ.) ֆիլմը Box Office Mojo  կայքում
Մեծ Ձուկը Wayback Machine-ի միջոցով: (archived Մայիս 23, 2006) Montgomery Advertiser-ում


== Ծանոթագրություններ ==
Սլյուդյանկա (գետ, թափվում է Հյուսիսբալկանյան շրջան)

Սլյուդյանկա (ռուս.՝ Слюдянка), գետ Ռուսաստանում, հոսում է Բուրյաթիա հանարապետությունում, Հյուսիս-Բայկալիան մարզում։ Գետաբերանը տեղակայված է Բայկալ գետի ափում։ Գետի երկարությունը 46 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անգրո Բայկալյան ավազանային շրջանին։ Գետի գետային ավազանը՝ Բայկալ։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 16040000112116300000732
Հիդրոլոգիական ուսումնասիրությունների կոդը - 116300073
Ավազանի կոդը - 16.04.00.001
Հիդրոլոգիական ուսումնասիրությունների հատորի համարը - 16
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վետերինարնոե

Վետերինարնոե (ուկրաիներեն՝ Ветеринарне), ավան Ուկրաինայի Խարկովի մարզի Դերգաչևի շրջանում։ Հիմնադրվել է 1938 թվականին։
2001 թվականի տվյալներով Վետերինարնոե ավանում բնակվում էր 589 մարդ։ Բնակավայրը զբաղեցնում է 0,097 կմ² տարածք։ Բնակչության խտությունը կազմում էր 6072,16 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կամ ան Ամենուա

Կամ ան Ամենուա (ֆր.՝  Camps-en-Amiénois), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 176 մարդ, բնակչության խտությունը` 38.77 մարդ/կմ²։ Բնակավայրը զբաղեցնում է 4.54 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ հյուսիս, Ամյեն քաղաքից 24 կմ արևմուտք։


== Բնակչություն ==


== Տնտեսություն ==
2010 թվականին ուներ 112 աշխատունակ (15-64 տարեկան)  բնակիչ, որոնցից ակտիվ էին 80-ը, իսկ ոչ ակտիվները` 32։ Ակտիվության ցուցանիշը կազմում է 71,4 %։ 80 աշխատունակ մարդկանցից աշխատել է 73 անձ (40 տղամարդ և 33 կին)։ Գործազուրկ են եղել 7 անձ (3 տղամարդ և 4 կին)։ 32 անաշխատունակներից 13-ը եղել են աշակերտներ կամ ուսանողներ, 15-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օտսեգո շրջան (Նյու Յորք)

Անվան այլ կիրառումների համար տե՛ս՝ Օտսեգո շրջան (այլ կիրառումներ)Օտսեգո շրջան (անգլ.՝ Otsego County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 2.598 կմ² է, բնակչությունը՝ 62.259 մարդ (2010 թ. տվյալներով)։ Շրջկենտրոնն է Քուպերսթաուն բնակավայրը։ Կազմավորվել է 1791 թ.։
(1531) Հարտմուտ

(1531) Հարտմուտ (անգլ.՝ Hartmut), աստերոիդ աստերոիդների հիմնական գոտում։ Հայտնաբերվել է 1938 թվականի սեպտեմբերի 17-ին Ալֆրեդ Բորմանի կողմից Հայդելբերգում։
Միջին հեռավորությունը Արեգակից կազմում է 2,627265 ա. մ., առավելագույնը մոտենում է 2,2269 ա. մ. հեռավորության վրա և հեռանում 3,0276 ա. մ.։ Արեգակի շուրջ մեկ ամբողջական պտույտ է կատարում 1555,44 երկրային օրվա ընթացքում, իր ուղեծրով շարժվելով միջինում 0,231445 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1531) Հարտմուտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աղբրաց

Աղբրաց, հայկական իգական անուն։ Ծագել է աղբրացու (եղբայրացու) ձևից, որը նշանակել է այնպիսի քույր, որ մի եղբայր արժե։ Գործածվել է 14-15-րդ դարերում, այնուհետև դուրս է եկել գործածությունից։


== Գործածություններ ==
Աղբրաց, կին Գրիգոր քահանայի, մայր Վարդան քահանայի, որ Խոռինանց գյուղի Ս․ Աստուածածին եկեղեցում օրինակեց Աւետարանը։
Աղբրաց, կին Յակոբի և մայր Վարդան արքեպիսկոպոսի, որ Արգելանի վանից առաջնորդ կարգվեց 1331 թվականին։
Աղբրաց, դուստր Կարապետի, կին Գրիգորի և քույր Պօղոս քահանայի, որ գրել տվեց մի Աւետարան։
Աղբրաց, կին Խաչատուրի և մայր Կարապետ գրչի, որ Արծկէում օրինակեց մի Ճառընտիր։
Աղբրաց, կին Խաչատուրի և մայր Թումա քահանայի, որ գրեց մի Ճաշոց։
Աղբրաց, դուստր տանուտեր Մանկտաւագի, որ գրել տվեց մի Աւետարան։
Աղբրաց, կին Թաւաքալի, հորեղբոր Սարգիսի, որ գրել տվեց մի Աւետարան, Խիզանի Գամաղիէլ վանքում։
Աղբրաց, կին Մարտիրոսի և մայր Յովհաննէս քահանայի, որ ստացավ մի Աւետարան (թվականն անհայտ է, սակայն 1276 թվականից ուշ է)։


== Ծանոթագրություններ ==
Բրեն (կանտոն)

Անվան այլ կիրառումների համար տե՛ս՝ Բրեն (այլ կիրառումներ)Բրեն (ֆր.՝ Braine), Ֆրանսիայի կանտոն է, գտնվում է Պիկարդիա շրջանում։ Էնա դեպարտամենտի կանտոնն է։ Մտնում է Սուասոն օկրուգի մեջ։ Համաձայն 2006 թվականի մարդահամարի կանտոնի բնակչությունը 10909 մարդ էր։Կանտոնի համարը 204 է։ Բրեն կանտոնում կա 41 կոմունա, որոնցից ամենամեծը Բրեն կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Մովսես Տեր-Գալուստյան

Մովսես Տեր-Գալուստյան (1895, Օսմանյան կայսրություն և Yoğunoluk, Göksun, Քահրամանմարաշի մարզ, Թուրքիա - 1984, Լիբանան), Մուսա լեռան ինքնապաշտպանական մարտերի զինվորական ղեկավարներից։
Ծնվել է 1895 թվականին Մուսա լեռան Յողոնոլուք գյուղում։ Նախնական կրթությունը ստացել է հայրենի գյուղում՝ հաճախելով տեղի «Խրիմյան» վարժարանը։ Ուսումը շարունակել է Հալէպում, որտեղից վերադառնալով գյուղ ցբաղվել է ուսուցչությամբ։
Տեր-Գալուստյանը 20 տարեկանում Մուսա լեռան ինքնապաշտպանության զինվորական ղեկավարներից էր, եղել է Սիրիայի, ապա Լիբանանի խորհրդարանների պատգամավորը, ՀՅԴ Բյուրոյի անդամ էր։


== Ծանոթագրություններ ==
Կատենիխա

Կատենիխա (ռուս.՝ Катениха), գյուղ Ռուսաստանի Լիպեցկի մարզի Լեբեդյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օգոստոս (ֆիլմ, 1996)

Անվան այլ կիրառումների համար տե՛ս՝ Օգոստոս (այլ կիրառումներ)«Օգոստոս» (անգլ.՝ August), Էնթոնի Հոփքինսի ֆիլմը` նկարահանված 1996 թվականին Ջուլիանա Միտչելի համանուն բեմադրության հիման վրա:
Ֆիլմի հիմքում ընկած է Անտոն Չեխովի «Քեռի Վանյա» պիեսը` Տանյա Ալեքսանդերի թարգմանությամբ: 
Սա Հոփքինսի երկրորդ աշխատանքն է որպես ռեժիսոր: Այս ֆիլմի համար նա գրել է նաև երաժշտություն:


== Սյուժե ==
Ֆիլմը բավականին հստակորեն (որոշակի հապավումներով, փոքրիկ տեսարանների ավելացումով, օրինակ, Դոկտոր Լլոյդի գործողությունը) հետևում է չեխովյան տեքստին` գործողությունը տեղափոխելով Ուելս` համապատասխան ժամանակաշրջանին:


== Դերերում ==


== Պարգևներ ==
1997 թվականին ֆիլմը «Լավագույն դրամա» անվանակարգում արժանացել է BAFTA Cymru մրցանակի:


== Ծանոթագրություններ ==


== Արտաքին հղումներ ==
«Օգոստոս»(անգլ.) ֆիլմը Box Office Mojo  կայքում
«Օգոստոս»(անգլ.) ֆիլմը allmovie կայքում:
Ռիո դե Ժանեյրոյի գավառ

Ռիո դե Ժանեյրոյի գավառ (պորտ.՝ Microrregião do Rio de Janeiro), գավառ Բրազիլիայի Ռիո դե Ժանեյրո նահանգում։ Մտնում է Ռիո դե Ժանեյրոյի ագլոմերացիա (մեզոշրջան)ի մեջ։ Բնակչությունը կազմում է 11 446 019 մարդ՝ 2006 թվականի տվյալներով։ Զբաղեցնում է 4557,408 կմ² տարածք։ Բնակչության խտությունը՝ 2511,52 մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 105 848 764 343,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 9524,73 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)


== Գավառի կազմ ==
Գավառի կազմի մեջ են մտնում հետևյալ համայնքները.

Բելֆորդ Ռոշու
Դուկի դի Կաշիաս
Գուապիմիրին
Իտաբորաի
Ժապերի
Մաժե
Մեսկիտա
Նիլոպոլիս
Նիտերոյ
Նովա Իգուասու
Ռիու դե Ժանեյրո
Սան Ժուան դի Մերիտի
Տանգուա
Պրասկովեևկա

Պրասկովեևկա (ռուս.՝ Праскове́евка), գյուղ Ռուսաստանի Դաշնության Կրասնոդարի երկրամասի Գելենջիկի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 315 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալի Մոնոկ

Մալի Մոնոկ (ռուս.՝ Малый Монок), գյուղ Ռուսաստանի Խակասիա հանրապետության Բեյսկի շրջանի կազմում։
Բնակչությունը 2004 թվականին գրանցված տվյալներով կազմում էր 220 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ատագայ

Ատագայ (ռուս.՝ Атагай), քաղաքատիպ ավան Ռուսաստանի Իրկուտսկի մարզի Նիժնելիմսկի շրջանի կազմում։
Բնակչությունը 2011 թվականին գրանցված տվյալներով կազմում էր 1740 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բաղլու (Մուշի գավառ, Ս. Գևորգի մոտ)

Անվան այլ կիրառումների համար տե՛ս՝ Բաղլու (այլ կիրառումներ)Բաղլու, գյուղ Արևմտյան Հայաստանում, Բիթլիսի վիլայեթի Մշո գավառում` Տարոնում։ Գտնվում էր Ս. Գևորգ վանքի արևելյան կողմում։


== Բնակչություն ==
1880 թ.-ին ուներ 80 տուն` 700 հայ բնակչով։


== Տնտեսություն ==
Զբաղվում էին երկրագործությամբ և անասնապահությամբ։


== Պատմամշակութային կառույցներ ==
Բաղլուն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պիսմակովկա

Պիսմակովկա (ուկրաիներեն՝ Письмаківка), գյուղ Ուկրաինայի Խարկովի մարզի Զաչեպիլովի շրջանում։ Հիմնադրվել է 1750 թվականին։
2001 թվականի տվյալներով Պիսմակովկա գյուղում բնակվում էր 10 մարդ։ Բնակավայրը զբաղեցնում է 0,294 կմ² տարածք։ Բնակչության խտությունը կազմում էր 34,01 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թխկի կեղծսոսիատերև

Թխկի կեղծսոսիատերև (լատ.՝ Acer pseudoplatanus), խիտ, լայն էլիպսանման պսակով, 25-30 մ բարձրությամբ ուղղաձիգ ծառ է։


== Կենսաբանական նկարագիր ==
Բունը շատ գեղազարդ է՝ շնորհիվ իր մերկության ու բաց մոխրագույն կամ մոխրասպիտակավուն գույնի, որն առաջանում է ծեր հասակում, կեղևի անջատման հետևանքով։ Տերևները գեղազարդ են, խոշոր՝ մինչև 20 սմ երկարության, հինգ բլթականի, վերին մասում փայլուն, մուգ կանաչ գույնի, իսկ ստորին մասում՝ գորշավուն կամ սպիտակավուն, երբեմն կարմրավուն, որոնք առանձնակի շուք են հաղորդում տնկարկներին։ Ծաղիկները մանր են անշուք, գորշավուն կամ սպիտակավուն, երբեմն կարմրավուն։ Կեղծսոսիատերև թխկին ցրտադիմացկուն է, խոնավասեր, ստվերատար, տուժում է օդի չորությունից, նախընտրում է սննդանյութերով հարուստ, հզոր հողեր, արագաճ է, հաջողությամբ բազմանում է սերմերով։


== Տարածվածություն ==
Բնության մեջ աճում է Փոքր Ասիայում, Հարավային Եվրոպայում, Կովկասում և Կարպատներում։


== Օգտագործում ==
Ունի բազմաթիվ արժեքավոր պարտիզային ձևեր, որոնք աչքի է ընկնում տերևների խայտաբղետությամբ ու երանգներով և լայն կիրառություն են ստացել կանաչապատման տարբեր տիպերում ու կարգերում։ Հայաստանում նպատակահարմար է օգտագործել կիսանապատային և նախալեռնային գոտիների փողոցային տնկարկներում, զբոսայգիներում, անտառպուրակներում ու հանգստի գոտիներում։


== Գրականություն ==
Արծ.Ա.Գրիգորյան Գեղազարդ պարտիզագործություն
Վարդանշահ

Վարդանշահ, գյուղ Արևմտյան Հայաստանում, Էրզրումի վիլայեթի Երզնկայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Լյուտկա (գյուղ, Ստարովիժևի շրջան)

Լյուտկա (ուկրաիներեն՝ Лютка), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1565 թվականին։
2001 թվականի տվյալներով Լյուտկա գյուղում բնակվում էր 227 մարդ։ Բնակավայրը զբաղեցնում է 2062 կմ² տարածք։ Բնակչության խտությունը կազմում էր 110,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեուլիանո

Մեուլիանո  (իտալ․՝ Meugliano) կոմունա Իտալիայում՝ Պիեմոնտ մարզի Թուրին գավառում։
Բնակչությունը՝ 109 մարդ (2008 թվականի տվյալներով)։ Բնակչության խտությունը 27 մարդ/կմ²։ Տարածքը՝ 4 կմ²։ Փոստային ինդեքս՝ 10080։ Հեռախոսային կոդ՝ 0125։
Բնակավայրի հովանավորն է համարվում սուրբ Բարդուղիմեոս առաքյալը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Զուբակինո (գյուղ, Բախչիսարայի շրջան)

Զուբակինո (ուկրաիներեն՝ Зубакіне, Ղրիմի թաթարերեն՝ Zubakino), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Ֆյոդորովկա։
2001 թվականի տվյալներով Զուբակինո գյուղում բնակվում էր 145 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)